155 



Figur 5 viser Tværsnittet af et ungt Blad, som ikke har 

 faaet Salt; man kan her lige erkjende Begyndelsen til den 

 dorsiventrale Bygning af Bladkjødet, idet det øverste Cellelag 

 allerede svagt giver til Kjende, at det skal strække sig i 

 radial Retning og blive til Palissadeceller. Men paa et kun 

 lidet yngre Blad vil man ikke kunne afgjøre, hvad der er 

 Over-, og hvad der er Underside, uden ved Hjælp af Nerverne 

 og Epidermiscellerne. Disse sidste ere nemlig, som Figur 5 

 viser, paa Bladets Underside lavere og mere strakte i tangen- 

 tial Retning, paa Oversiden højere og radialt strakte, hvad 

 der ogsaa er let forstaaeligt efter Smaabladets sammenrullede 

 Bladleje, hvor Undersiden udgjør den konvexe, Oversiden 

 den konkave Del. 



Bladet bibeholder saaledes i ret lang Tid sin isolaterale 

 Bygning, endog til det omtrent har opnaaet sin endelige 

 Fladeudstrækning, og da er det først, at de Strækninger af 

 øverste Cellelag i Bladkjødet finde Sted, som betinge Dorsi- 

 ventralitetens Indtræden. 



Naar jeg nu sammenligner Bladbygningen af mine Ex- 

 emplarer fra Vesterhavets Kyst med dem, der i mine Kul- 

 turer have faaet Salt, kan jeg ikke se andet end, at det er 

 sandsynligt og berettiget at antage, at det i begge Tilfælde 

 er Saltet, som har bevirket den isolaterale Bladbygning, Ved 

 Prøverne med Thalliumsulfat viste det sig, at Bladenes 

 Celler i begge Tilfælde vare fulde af Klornatrium, medens 

 saavel Østersøplanterne som de uden Salt dyrkede kun gav 

 ringe Reaktion l ). Om andre ydre Faktorer end Bundens 

 store Saltholdighed kan have paavirket Vesterhavsplanterne i 

 R.etning af Isolateralitet, skal jeg naturligvis ikke kunne sige, 

 men at Kogsaltets Tilstedeværelse i Planterne maa være en 

 meget væsentlig Faktor, kan der efter de foreliggende Forsøg 

 ikke være nogen Tvivl om. 



: ) Ved denne Prøve reagere jc desuden andre Klorider end NaCl 

 med Udfældning af Klorthallium. 



